Շնորհավորելով բոլոր մասնակիցներին՝ ՀՀԿ կանանց խորհրդի նախագահ Հերմինե Նաղդալյանը իր ելույթում նշել է. «Հայաստանում գործարար կանանց համար այսօր իսկապես տոն է, և արդեն կարող ենք արձանագրել, որ ոչ միայն ունենք բիզնեսում առաջխաղացում ապահոված, իրենց գործունեության մեջ անունը, համբավն ու հեղինակությունը ապահոված գործարար կանայք, այլ նաև ավանդույթներ, լավագույններին ընտրելու ցանկություն՝ նրանց խրախուսելու և մյուսներին օրինակ ծառայեցնելու համար: Ես շնորհավորում եմ մեր մրցանակակիրներին հենց միայն նրա համար, որ իրենց մեջ ուժ են գտել , որոշում կայացրել , որ այլևս պետք է զբաղվեն այնպիսի գործով, որը կարող է օգտակար լինել թե՛ իրենց ընտանիքի ու գյուղի համար, և թե՛ողջ երկրի համար: Ու թեև, աերոդինամիկայի օրենքները իրականում գոյություն ունեն , և դրանք ոչ ոք չեն կարող չեղարկել, այնուամենայնիվ, մենք երջանիկ ենք, որովհետև մեր պետության մեջ ունենք այլ օրենքներ, քաղաքականություն, որը վարում է ՀՀ կառավարությունը՝ նպաստելով յուրաքանչյուրին առավել հեշտությամբ իր նախաձեռնությունը, ինտելեկտը, ներուժը իրացնելու»: